laion/Wikipedia-Exotic huggingface dataset:
סן-מישל

האם התכוונתם ל... כיכר סן-מישל – כיכר עירונית הממוקמת בין הרובע השישי לבין הרובע החמישי של פריז בירת צרפת. הכיכר קרויה על שם "מזרקת סן-מישל" כנסיית סן-מישל – שם נוסף של כנסיית מאר מיכאל ביפו מון-סן-מישל – אי הסמוך לחופי נורמנדי וברטאן בצרפת מסדר סן-מישל – מסדר האבירים של מלך צרפת שדרות סן-מישל – אחד משני הרחובות הראשיים שברובע הלטיני בפריז
מישל

מישל (Michel בגרסה הגברית, Michelle בגרסה הנשית) הוא שם פרטי ושם משפחה צרפתי, שמקורו בשם מיכאל. האם התכוונתם ל... אווה מישל – שחקנית, רקדנית, זמרת ודוגמנית אמריקאית. אליעזר סג"ל מישל – רב ציוני, רבה של טורקה בגליציה המזרחית, מחבר "משנת אליעזר" אנליזה מישל – אישה גרמנייה קתולית שלקתה בנפשה, שבתחילת המאה ה-21 הופקו מספר סרטי קולנוע שהתבססו על סיפורה וולף מישל – רב ודוקטור לפילוסופיה ולטר מישל – שחמטאי שווייצרי ליאה מישל – שחקנית טלוויזיה וזמרת אמריקאית איטלקייה רג'ינלד פרייס מישל – שחמטאי אנגלי Michelle – שיר של להקת הביטלס, מאלבומם Rubber Soul מישל (זמרת) – שם במה של זמרת גרמנית שייצגה את גרמניה באירוויזיון 2001 מישל תאלר (אנ') – אסטרונומית אמריקאית סן-מישל מיטשל אישים ששמם הפרטי הוא מישל
איימס

איימס הוא שמם של מספר יישובים, ושם משפחה. האם התכוונתם ל... אדלברט איימס (אנ') - מושל מיסיסיפי אדלברט איימס הבן (אנ') – מדען אמריקני חדר איימס – חדר בעל מבנה מעוות, היוצר אשליה אופטית שמשבשת את תפיסת העומק של האדם הצופה בו מבחוץ וגורמת לו לתפוס באופן שגוי את גודלם של עצמים המוכנסים לחדר. תוכנן על ידי אדלברט איימס הבן חלון איימס או טרפז איימס – הוא אשליה אופטית, שבנויה מציור של חלון שנתפס כמלבני אך למעשה הוא טרפז אולדריץ' איימס – בכיר במודיעין האמריקאי שמכר סודות והסגיר סוכנים לסובייטיים אמה איימס – זמרת סופרן אופראית ברוס איימס (אנ') – ביוכימאי אמריקני מבחן איימס – מבחן ביולוגי שנועד להעריך את הפוטנציאל המוטגני של תרכובות כימיות. תוכנן על ידי ברוס איימס וקבוצתו ג'וסף סוויטמאן איימס (אנ') – פיזיקאי, ראש אוניברסיטת ג'ונס הופקינס, ממקימי הסוכנות הלאומית לאווירונאוטיקה (הסוכנות שקדמה לנאס"א) מרכז המחקר איימס – אחד ממרכזי המחקר של נאס"א מוניק איימס – קומיקאית ושחקנית אמריקאית צ'ארלס וריי איימס – זוג מעצבים אמריקאים איימיס
מרכז הבנייה הישראלי

מרכז הבנייה הישראלי הוקם בשנת 1969 על ידי ממשלת ישראל כחברה ממשלתית העוסקת בהפצת ידע ומידע לענף הבנייה בישראל, בכפוף למשרד הבינוי והשיכון. הבניין ברחוב חיים לבנון ברמת אביב שימש מוקד עלייה לרגל לציבור הרחב במשך כשלושים שנה. בשנת 1999 החליטה הממשלה להפריט את מרכז הבנייה הישראלי ולהעבירו לניהול ידיים פרטיות. מכללת בילדינג, בבעלות ערן רולס, רכשה את המוסד מהמדינה, וכיום משמשת קבוצת מרכז הבנייה הישראלי כזירה העסקית המרכזית בישראל של עולם הבנייה, הנדל"ן, העיצוב והתשתיות. מאז הפרטתו, פעל המרכז בקמפוס בקיבוץ געש, ואולם ב-2010 הורשע בשימוש בניגוד להיתר ולתוכנית בניין עיר, ונקנס. בקיץ 2016 העתיק מרכז הבניה הישראלי את מיקומו למקום מושבו המרכזי באצטדיון נתניה, לצד שלוחות נוספות ברחבי הארץ. המתחם החדיש כולל את המיצג "הבית השקוף" מרכז מבקרים ייחודי אשר בו נחשף המבקר לטכנולוגיות ולחומרים השונים בהם נעשה שימוש כיום לבניית בית. זאת באמצעות משטחים שקופים המאפשרים לראות מה נמצא מאחורי שכבות הטיח או הגבס ולהתרשם כיצד עובדות המערכות המרכזיות בבית. מלבד הבית השקוף, כולל מרכז המבקרים אזורי תצוגה ייחודיים ומציע שירותי ייעוץ מקצועיים לציבור הבונים. קמפוס מכללת מרכז הבנייה הישראלי, הכולל כיתות לימוד בהן נערכים כל קורסי המכללה לקהל הפרטי והמקצועי וכן קמפוס אולטימה, בית הספר הוותיק לעיצוב של מרכז הבניה הישראלי, אף הם פועלים במתחם החדש של מרכז הבנייה הישראלי. בקבוצה מספר חברות המספקות ידע לציבור הפרטי והמקצועי בישראל: הבית השקוף - מרכז ייעוץ ותצוגת קבע המשתרעת על פני שטח של 4000 מ"ר ובה מציגות כ-100 חברות מהמובילות בתחומי הבנייה, השיפוצים והעיצוב. מכללת מרכז הבנייה הישראלי - מכללה בתחום לימודי הבנייה, העיצוב והנדל"ן. בית הספר לעיצוב אולטימה - בית הספר ללימודי עיצוב פנים. שבוע העיצוב הישראלי - הפונה למשפחות הנמצאות בהליכי בנייה, שיפוץ ועיצוב הבית וכן לקהל המקצועי מתחום העיצוב והאדריכלות. במסגרתו מתקיימת ועידת שבוע העיצוב בהנחיית אדריכלים ומעצבים מובילים וכן תערוכת העיצוב המארחת מעל 100 חברות מתחומי העיצוב, הבנייה, הלבשת הבית והסטיילינג ומהווה כאירוע המרכזי של שבוע העיצוב הישראלי. ועידת אילת לאדריכלים ומעצבים – האירוע השנתי לקהל האדריכלים והמעצבים הכולל הרצאות תוכן מעשירות וסדנאות התנסות חווייתיות. עיר הנדל"ן של ישראל - אירוע שנתי של ענף הבנייה והנדל"ן, המתקיים בעיר אילת למשך שלושה ימים וכולל ועידה מקצועית המתמקדת בנושאים עדכניים בתחומי הבנייה והנדל"ן. הוועידה הלאומית להתחדשות עירונית - המפגש השנתי של אנשי המקצוע, מקבלי ההחלטות וקובעי המדיניות, המובילים את תנופת ההתחדשות העירונית בישראל, הכולל דיונים מקצועיים, הרצאות, פאנלים, דיאלוגים וקשרים עסקיים.  Nadlan City NY – ועידה מקצועית, המפגישה את צמרת אנשי הנדל”ן הישראלי עם מקביליהם מאמריקה לטובת העשרה מקצועית הדדית וקידום חיבורים אישיים ועסקיים בין המשתתפים. שבוע הבנייה הישראלי - הכולל סיורים בפרויקטי בנייה מתקדמים, ועידה מקצועית בהובלת בכירים בתחומי הבנייה והתשתיות וכן את תערוכת BUILDING, תערוכה מקצועית ללא תשלום, לקהל מקצועי מענפי הבנייה, השיפוצים, הפרויקטים והתשתיות. אתר מרכז הבנייה הישראלי
אייג'י קוואשימה

אייג'י קוואשימה (ביפנית: 川島 永嗣; נולד ב-20 במרץ 1983 ביונו שביפן) הוא כדורגלן יפני המשחק בעמדת השוער בשטרסבורג ובנבחרת יפן. בשנת 2004, לאחר שנתיים בקבוצה היפנית אומייה ארדיג'ה, קוואשימה הצטרף לנגויה גראמפוס שמשחקת גם היא בליגת העל היפנית. הוא היה השוער השני בקבוצה עד 2005, אז הגיע המאמן סף ורגוסן. כאשר השוער הראשון נראזאקי נפצע, קוואשימה פתח בהרכב הראשון בעשרה משחקים. בשנת 2007, קוואסאקי פרונטייל החתימה את קוואשימה על חוזה עבור דמי העברה בסכום של 150 מיליון ין (כ-5 מיליון שקלים). ההעברה אז, הייתה היקרה ביותר בתולדות הליגה היפנית. הוא קיבל זמן משחק יותר מבקבוצותיו הקודמות והרוויח את מקומו בהרכב הראשון. באותה עונה, קוואסאקי פרונטייל עלתה לליגת האלופות האסיאתית, שם סיימה במקום הראשון בשלב הבתים והודחה ברבע הגמר. לאחר שהשתתף במונדיאל 2010 עם נבחרתו, קוואשימה השלים את מעברו לאירופה וחתם בלירסה מליגת העל הבלגית. בלירסה, קוואשימה היה השוער הראשון עוד מתחילת העונה. קבוצתו נאבקה על מקומה בליגה ונחשבה למועמדת מובילה להדחה לליגה השנייה. אך במשחק האחרון של העונה נגד קלאב ברוז', קוואשימה החזיק את היריבים ללא שער ועזר לקבוצתו להינצל מהדחה. הוא נבחר ל-MVP של הקבוצה. באוקטובר 2011, קוואשימה מונה לקפטן הקבוצה. בעונת 12–2011, הוא שיחק בכל 30 משחקי הליגה. מאוחר יותר הוא נבחר שוב ל-MVP של הקבוצה. ב-18 ביולי 2012, קוואשימה עבר אל סטנדרד לייז' וחתם על חוזה לשלוש שנים. מבין שלושת שוערי הקבוצה, קוואשימה נבחר להיות השוער הראשון. ב-29 בדצמבר 2015 חתם בדנדי יונייטד ההסקוטית. בסוף עונת 2015–2016 שוחרר מהקבוצה לאחר שדנדי ירדה לליגת המשנה בסקוטלנד. באוגוסט 2016 חתם קוואשימה בקבוצת מץ המשחקת בליגת המשנה הצרפתית. באוגוסט 2018 חתם בשטרסבורג. נכלל בסגל נבחרת יפן בטורנירים גביע אסיה 2007, מונדיאל 2010, גביע אסיה 2011, גביע הקונפדרציות 2013, מונדיאל 2014, גביע אסיה 2015, מונדיאל 2018 וקופה אמריקה 2019. נכלל בסגל נבחרת יפן לטורניר מונדיאל 2022. מדיה וקבצים בנושא אייג'י קוואשימה בוויקישיתוף אתר האינטרנט הרשמי של אייג'י קוואשימה אייג'י קוואשימה, ברשת החברתית אינסטגרם אייג'י קוואשימה, באתר Transfermarkt אייג'י קוואשימה, באתר Soccerway אייג'י קוואשימה, באתר BDFutbol אייג'י קוואשימה, באתר WorldFootball.net אייג'י קוואשימה, באתר National Football Teams אייג'י קוואשימה, באתר FootballDatabase.eu אייג'י קוואשימה, באתר ESPN Hajime Moriyasu announces Japan squad for World Cup באתר The Japan Times, ‏ 1 בנובמבר 2022 (באנגלית)
פינדארוס

פִּינְדָארוֹס (ביוונית עתיקה: Πίνδαρος‏; 522–443 לפנה"ס) היה משורר יווני, מיוצריה הדגולים של השירה הלירית ביוון העתיקה. נולד בכפר קינוסקאפלאי אשר במחוז תבאי. באנגלית ובשפות אירופיות נוספות הוא נקרא גם פינדאר. בשירתו בולטת המסורת המשפחתית שלו, והעובדה שאביו נמנה עם האריסטוקרטיה ואילו אימו השתייכה למעמד נמוך, ויש אומרים אף לקטגוריה של העבדות, השפיעה על חלק מכתיבתו הלירית ועל אופייה. פינדארוס היה מבאי חצרות שליטים והסתופף במחיצתם של האריסטוקרטים. למעשה היה אריסטוקרט בלב ובנפש והקפיד על תוארי המשפחה וסמליה עד כדי חרדת קדושה. אביו השתייך לקבוצה שנקראה בשם "אייגידאי", היינו צאצאי הגיבור המיתולוגי אייגאוס. חבורה זו נקשרה לאצולה הוותיקה של העיר תבאי, לדור המייסדים, שקצה החוט המיתולוגי שלו מתגלגל עד לימי מייסד העיר, הלא הוא קדמוס. אלכסנדר הראשון ממקדוניה הזמינו לחצרו ופינדארוס חיבר שיר תהילה לכבודו. כגמול לכך חמל שליט זה על ביתו של פינדארוס בתבאי ולא החריבו ואף לא בזז את רכושו, כפי שנהג כלפי שאר המבנים בעיר זו. על פי האגדה, פינדארוס נעקץ על ידי דבורה בפיו בשנות ילדותו, וכך הפך למשורר ששירתו מתוקה כדבש. פינדארוס נחשב לאחד המשוררים המובילים בשירה הלירית המקהלתית שביוון הקדומה. שיריו מצטיינים בשלימות צורה וביופי של הצלילים. פינדארוס מרבה לשזור את המיתולוגיה בכלל יצירותיו. הוא אמן השימוש במטפורות ובתיאורים נועזים. פינדארוס למד מוזיקה ונגינה בכלי זמר, ובעיקר ב"אאולוס" (החליל הדו-קני). מיומנותו המוזיקלית מזדקרת ביצירותיו, הן בהקשר לתוכן, למהות ולמיקצב. נודעו במיוחד ה"אודות" ("אודה" – oide – שיר שזומר במקהלה או ביחיד בליווי כלי נגינה) שחיבר, הן לכבוד ניצחונותיהם של בני אצולה בקרבות והן לכבודם של מנצחים בתחרויות הקודש הספורטיביות, באולימפיה, בדלפוי, בנמאיה ובקורינתוס. מליריקה זו, ובפרט מ"האודות האולימפיות", עולה תמונה עשירה, מגוונת ועסיסית על המשחקים הספורטיביים: הספורטאים, המאמנים, האימונים, ענפי התחרויות, השיפוט, הקהל, הפרסים, העבריינות ועוד. שיריו זורקים אור היסטורי מעניין על נושא תרבות הגוף והמשחקים האולימפיים ביוון העתיקה. חלק גדול מיצירותיו אבד ומה ששרד נמצא בספרייה הגדולה של אלכסנדריה ובציטטות מפי משוררים אחרים. יצירותיו של פינדארוס השפיעו רבות על השירה הרומית. פינדארוס נפטר בארגוס והוא בן 79 שנה, גיל מופלג לימיו. מזמורי הניצחון, תרגם אהרן שבתאי, הוצאת שוקן, 2019. קטלוג יצירותיו מתורגמות לאנגלית באתר The Perseus Catalog פינדרוס, האודה הנמאית האחת-עשרה, באתר הארץ, 29 בספטמבר 2008 פינדארוס, באתר אנציקלופדיה בריטניקה (באנגלית) פינדרוס (518 לפנה"ס-438 לפנה"ס), דף שער בספרייה הלאומית פינדארוס, באתר אנציקלופדיית ההיסטוריה העולמית (באנגלית) כתבי פינדארוס בפרויקט גוטנברג (באנגלית) פינדארוס, באתר MusicBrainz (באנגלית) פינדארוס, באתר Discogs (באנגלית)
סניידר

סניידר (Snyder, Snider, Sneider, Sneijder) הוא שם משפחה שמקורו בהולנדית ומשמעותו חייט. האם התכוונתם ל... ג'יימס סניידר – מנכ"ל מוזיאון ישראל בירושלים דיק סניידר – כדורסלן אמריקאי וסלי סניידר – כדורגלן הולנדי זאק סניידר – במאי קולנוע, מפיק ותסריטאי אמריקאי סאם סניידרס – שחקן קנדי רות סניידר – רוצחת אמריקאית ריק סניידר – פוליטיקאי אמריקאי, מושל מישיגן סניידר-אנפילד – רובה בריטי שניידר
בית הקברות דורותיאנשטאדט

בית הקברות דורותיאנשטאדט (בגרמנית: Dorotheenstädtischer Friedhof) הוא בית קברות פרוטסטנטי הממוקם ברובע מיטה בברלין. בית הקברות נחנך בסוף המאה ה-18, ונועד לשמש כמקום מנוחה אחרון לאמנים ויוצרים; רבים מהקברים בו מעוצבים בצורה מיוחדת, ומהווים יצירות אמנות. הדורותיאנשטאדט הוא אחד משני בתי קברות צמודים ברחוב שוסיי (Chaussee Straße), והוא ממוקם במספר 126 ברחוב זה. מצדו האחד (מס' 125) ממוקם ביתם של ברטולט ברכט והלנה וייגל, ומצדו האחר (מס' 127) ממוקם "בית הקברות הצרפתי" (Französische Friedhof), שנועד לקבורת בני הקהילה ההוגנוטית. בין הידוענים הקבורים בדורותיאנשטאדט: הנס אייזלר, דיטריך בונהופר, תומאס בראש, ברטולט ברכט, הנס פון דוהנאני, פאול דסאו, גאורג וילהלם פרידריך הגל, ג'ון הרטפילד, הלנה וייגל, אנה זגרס, ג'ורג' טבורי, היינריך מאן, היינר מילר, הרברט מרקוזה, יוהאן גוטליב פיכטה, ארנולד צווייג, יוהאנס ראו, פרידריך אוגוסט שטילר, וקארל פרידריך שינקל. מדיה וקבצים בנושא בית הקברות דורותיאנשטאדט בוויקישיתוף קיצור של: Friedhof der Dorotheenstädtischen und Friedrichswerderschen Gemeinden.
טאבולה (פירושונים)

האם התכוונתם ל... טאבולה – מאכל העשוי מבורגול, פטרוזיליה ותבלינים טבולה.קום – חברת אינטרנט ישראלית טאבולה ראסה – מלטינית: לוח חלק - תאוריה לפיה בני אדם נולדים ללא מידע פנימי אלא כ"לוח חלק"
לילה שקט, לילה קדוש

לילה שקט, לילה קדוש (במקור בגרמנית: Stille Nacht, heilige Nacht; באנגלית נקרא Silent Night) הוא שיר חג מולד מסורתי ופופולרי שהולחן בשנת 1818 על ידי פרנץ קסאוור גרובר למילותיו של יוזף מור, בעיירה הקטנה אוברנדורף ביי זלצבורג (Oberndorf bei Salzburg) שבאוסטריה. לאורך השנים השיר תורגם ליותר מ-140 שפות שונות ברחבי העולם, הוקלט על ידי מספר גדול של זמרים בז'אנרים מוזיקליים רבים ומגוונים, והוא אחד משירי חג המולד הפופולריים ביותר של כל הזמנים. השיר בוצע לראשונה בערב חג המולד של שנת 1818 בכנסיית ניקולס הקדוש בעיירה אוברנדורף שבאוסטריה. הכומר הצעיר יוזף מור עבר לעיירה שנה אחת לפני כן. מור כתב את מילות השיר עוד בשנת 1816. המנגינה הולחנה על ידי פרנץ קסאוור גרובר, מנהל בית ספר ונגן עוגב מהכפר הסמוך ארנסדורף. לפני ערב חג המולד מור העביר את מילות השיר לגרובר וביקש ממנו שילחין מנגינה לשיר על מנת שהשיר יבוצע בכנסייה בערב חג המולד. השיר בוצע לראשונה במיסה שנערכה בליל 24 בדצמבר 1818. להלן רשימה חלקית של אמנים בולטים שביצעו גרסאות משלהם לשיר זה לאורך השנים: מדיה וקבצים בנושא לילה שקט, לילה קדוש בוויקישיתוף מידע על היצירה "לילה שקט, לילה קדוש" באתר מיוזיק בריינז מידע על הסינגל "לילה שקט, לילה קדוש" באתר מיוזיק בריינז מידע על הקומפוזיציה "לילה שקט, לילה קדוש" באתר AllMusic גרסאות נוספות ל"לילה שקט, לילה קדוש" באתר SecondHandSongs Two hundred years of Silent Night - מאתר ה-BBC ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
מוזלי (פירושונים)

האם התכוונתם ל... מיזלי – סוג דגני בוקר אישים: אוסוואלד מוסלי – פוליטיקאי בריטי הנרי מוזלי – פיזיקאי אנגלי ויליאם מוזלי – שחקן אנגלי צ'אק מוזלי – זמר אפרו-אמריקאי
MeMover

MeMover הוא כלי רכב קטן, מעין אופניים אשר (בשונה מהם) הרכיבה בו מתבצעת בעמידה, המיוצר על ידי החברה MeMover, בקופנהגן, דנמרק. MeMover בעל שלשה גלגלים ועם דוושות. הוא יציב ומאפשר הטיה של החלק העליון עד לזווית של 45 מעלות בעת סיבוב. לטענת החברה הוא בריא יותר מאשר האופניים על כל סוגיהן מפני שהרכיבה בעמידה בריאה יותר והוא מתפקד גם כמכשיר הליכה תוך כדי הנסיעה. אתר האינטרנט הרשמי של MeMover Me-Mover combines a stand-up trike and a step machine באתר Gizmag, אוגוסט 2013 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
סוויני

סוויני הוא שמם של מספר יישובים, שם פרטי ושם משפחה אירי. האם התכוונתם ל... מולי סוויני – מחזה פרי עטו של המחזאי האירי בריאן פריל צ'ארלס סוויני – איש צבא אמריקני סוויני אגוניסטס – מחזה של ת"ס אליוט
ארמונד לוי

ארמונד לוי (5 באוקטובר 1932 – 13 בספטמבר 1999) היה קצין משטרה ישראלי בדרגת תת-ניצב, כיהן כראש היחידה הארצית לחקירת פשיעה חמורה וכסגן מפקד מחוז תל אביב. לוי נולד באלכסנדריה שבמצרים. בגיל 17 עלה לישראל. שירת כקצין בצה"ל. ב-1952 התגייס למשטרת ישראל, תחילה שירת כשוטר סיור בחיפה ולאחר מכן עבר למדור חקירות בעיר התחתית. בהמשך שירת כשוטר סיור ברמת גן וחוקר במחוז תל אביב, שימש חוקר ביחידה הכלכלית, הצטרף ליחידה המרכזית של המחוז ושימש בה ראש חוליית סמים. שירת כראש לשכת חקירות במרחב יפו. ב-1972 מונה למפקד היחידה המרכזית של המחוז ולאחר מכן שירת כקצין אגף חקירות של המחוז. הופקד על חקירת רצח אורון ירדן והוצאת ההודאה מהרוצח צבי גור, ששירטט לו מפה היכן קבר את גופת הילד. עמד בראש צוות חקירה מיוחד לחקירת רצח חבר הכנסת חמאד אבו רביעה. בפברואר 1981 מונה לראש היחידה הארצית לחקירת פשיעה חמורה, טיפל בחקירת רצח דני כץ יחד עם משטרת מחוז הצפון, רצח רוני ניצן ורצח החיילת אורלי דובי. ב-1985 מונה לסגן מפקד מחוז תל אביב, ועמד בראש המבצע לתפיסתו של צבי גור שנמלט מכלא איילון. ב-1986 נפתחה נגדו חקירה בעקבות האשמות שעלו נגדו במהלך משפטו של העיתונאי יגאל לביב, הנושא נבדק על ידי פרקליט המדינה יונה בלטמן שב-1987 ניקה את לוי מכל אשמה. לאחר פרישתו מהמשטרה ב-1989 סיים לימודי משפטים ועבד כעורך דין. נפטר ב-13 בספטמבר 1999. נצ"מ ארמונד לוי מונה לראש היחידה לחקירת פשעים חמורים, דבר, 23 בפברואר 1981 אתר לזכרו אלי דנון, הוא לא טיפוס שמסוגל לתכנן בריחה ולעזוב את הארץ, מעריב, 22 בדצמבר 1985 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שלום פרייברגר

הרב ד"ר שלום (מירוסלאב) פרייברגר (בסרבו-קרואטית: Miroslav Šalom Freiberger;‏ 9 בינואר 1903, זאגרב, האימפריה האוסטרו-הונגרית – 7 במאי 1943, מחנה ההשמדה אושוויץ) היה הרב הראשי האחרון ליהודי זאגרב בתקופה שקדמה לשואה ונרצח במחנה ההשמדה אושוויץ. שלום פרייברגר נולד בזאגרב לאנטון שהיה נגר במקצועו והיגר לזאגרב מקרלובץ ולאנה לבית קאופמן. לשלום פרייברגר היו שתי אחיות: הילדה וליוביצה. פרייברגר רכש השכלה אקדמית בברלין ובתקופה זו השתמש בשם הפרטי פריץ, שהיה בעל קונוטציה גרמנית. הוא למד משפטים ובהמשך ב-1927, רכש תואר דוקטור לתאולוגיה באוניברסיטת וירצבורג. לאחר תום לימודיו שב לזאגרב. בין 1929–1936 כיהן כסגן הרב הראשי ליהודי אוסייק תחת שמעון אונגר. הוא נישא לאירנה לבית שטיינר ולזוג נולד בן אחד, ראובן. ב-1936 התמנה לרב הקהילה בזאגרב שהייתה השנייה בגודלה בממלכת יוגוסלביה. בתקופה זו גם הוציא לאור שני ספרי היסטוריה על תולדות עם ישראל. ב-1941, התמנה לרב הראשי של העיר זאגרב. ב-1941, לאחר כיבוש יוגוסלביה על ידי גרמניה הנאצית וכינון מדינת קרואטיה העצמאית בשלטון האוסטאשה הוחל ברדיפות יהודים. הרב פרייברגר לו היו קשרים עם ראשי הכנסייה הקתולית בזאגרב ועם ראשי קהילות יהודיות מחוץ ליוגוסלביה ובכלל זה ועדת העזרה וההצלה בבודפשט, פעל להצלת בני קהילתו באמצעותם. כפועל יוצא מפעולותיו נשלחו 11 ילדים ובני נוער להונגריה ולטורקיה ומשם עלו חלקם לארץ ישראל המנדטורית. בין העולים היה בנו ראובן. הרב עצמו סירב לעזוב את קהילתו ולתקופה מסוימת מצא מחסה בביתו של הארכיהגמון אלויזיה סטפינאץ. באביב 1943 נעצר הרב פרייברגר וב-5 במאי הועלה על הטרנספורט האחרון מזאגרב לאושוויץ. ב-7 במאי בעת הגיעו לאושוויץ, נורה הרב פרייברג למוות משום שמָחָה על היחס שניתן לבני קהילתו שהגיעו עמו. רעייתו אירנה נרצחה בהמשך. בנו יחידו של הרב פרייברגר, ראובן ירון שהיה מלחין, מנצח, מוזיקאי ומראשוני מקהלת רינת, נהרג ב-1956 במהלך מבצע קדש. "הקול" - ביטאון הקהילה היהודית בזרגרב, גיליון 113, 2013, עמודים 12 - 14, אוחזר ב-13 באוגוסט 2015 (בקרואטית). הקהילה היהודית באוסייק, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 29. הקהילה היהודית בזאגרב, בתוך: צבי לוקר (עורך), פנקס הקהילות - יוגוסלאוויה, עמוד 138. קרואטיה העצמאית, באתר יד ושם, אוחזר ב-15 בספטמבר 2014. הקהילה היהודית בזאגרב, בתוך: צבי לוקר (עורך), פנקס הקהילות - יוגוסלאוויה, עמוד 143. מבוא, בתוך: צבי לוקר (עורך), פנקס הקהילות - יוגוסלאוויה, עמוד 21. ראובן ירון, באתר זמרשת, אוחזר ב-18 בספטמבר 2014.
אברהם שלם

הרב אברהם (דוד) שלם (כ"ו בטבת ה'תרפ"ח, 19 בינואר 1928 - כ"ג באלול ה'תשע"ד, 18 בספטמבר 2014) היה רב ראשי בפרו, סיאטל, וושינגטון ומקסיקו הבירה, מנהל מכון אור המזרח להוצאת כתבי יד נדירים של חכמי ספרד, מנהל בית היתומים הספרדי בירושלים ומפעילי ועד העדה הספרדית בעיר, נשיא הוועד להוצאת כתבי הרב בן ציון מאיר חי עוזיאל. נולד בירושלים בשכונת יגיע כפיים לאסתר ולדוד שלם בן הרב אברהם שמואל שלם, שעלה מסלוניקי בשנת 1917. אביו היה איש ציבור ממייסדי השכונה, שירת בגדודים העבריים והיה מקורב לרב בן ציון מאיר חי עוזיאל. כשסיים את לימודיו בתלמוד תורה "מזרחי", התעתד להמשיך לסמינר למורים של המזרחי, אך בעצתו של הרב עוזיאל נכנס ללמוד בישיבת שערי ציון שבראשה עמד הרב אליעזר ולדנברג, שלימים הוסמך על ידו ועל ידי הרב עוזיאל לרבנות ולדיינות. תוך כדי לימודיו הוסמך לשוחט ובודק על ידי ראש השוחטים בירושלים, הרב מרדכי מיוחס, וכן הוסמך למוהל על ידי הרב יעקב ששון ומשה וולך. לאחר שנה שבה עבד בבית דין צדק של העדה הספרדית בירושלים, הוסמך לדיינות ולהוראה על ידי מכון השלמה למוסמכים שהוקם על ידי "המזרחי העולמי". לפני מלחמת העצמאות היה פעיל במסגרת ההגנה ולאחר מכן התגייס לצה"ל והשתתף בהגנה על העיר. בשנת 1950 היה מועמד מוביל למשרת הרב הראשי של העיר רמת גן, אך נשלח לשליחות בפרו על ידי הרב עוזיאל שראה בכך שליחות קודש וכן בשל העובדה כי הרב אברהם שלם דיבר לאדינו הקרובה לספרדית המדוברת בפרו. לפני צאתו אמר לו הרב עוזיאל [דרוש מקור]: "עליך לצאת לשליחות זו למען היהדות המשוועת להצלה מטמיעה, וכתום החוזה לאחר חמש שנים, תוכל לחזור לארץ ויהיו לך משרות רבות לבחירה". בהיותו בפרו סייע בארגון החיים היהודיים, בחינוך יהודי, טהרת המשפחה, הקמת מקוואות טהרה וסידור חופה וקידושין. עסק שם גם בפעילות ציונית, מילא תפקיד של חבר בדירקטוריון של ההסתדרות הציונית, ונטל חלק פעיל למען המגבית היהודית המאוחדת, בזמנים בהם טרם הוקמה השגרירות הישראלית. בשנת 1959 התמנה לרב קהילת "עזרא בצרות" בארצות הברית, ולאחר 3.5 שנים עבר לקהילת 'הר סיני' במקסיקו סיטי שם כיהן כרב הקהילה עד שנת 1977. הרב שלם פעל למען ישיבת ישיבת שערי ציון שייסד הרב עוזיאל, ותמך בה במשך שנות עבודתו בחו"ל, עד ליום פטירת של הרב עוזיאל, אז נסגרה הישיבה, והרב שלם ייסד את ישיבת ראשית חכמה והעמיד בראשה את הרב שבתי אטון כראש הישיבה. בשובו לישראל מילא תפקידים כמנהל בית היתומים הספרדי, שם הוקם כולל אברכים "נאות דש"א", ובו ועד העדה הספרדית בירושלים, שבמסגרתו נטל חלק באירועים ובטקסים שונים. כן פעל בוועד להוצאת כתבי הרב עוזיאל, תרגם ספרי הלכה רבים לשפה הספרדית ושמר על קשר עם הקהילות בארצות אמריקה הלטינית. בשנת 2004 השתתף בסרט "הרואה למרחוק" שהופק על חייו של הרב עוזיאל. הלך לעולמו בכ"ג באלול תשע"ד. בחודש יולי 2017 הוקמה לזכרו ספריית "אשד הנחלים". מבוא לספר גט פשוט מכון ירושלים תש"מ. אשד הנחלים: חלק א' - במהדורה רביעית ומורחבת על סדר שולחן ערוך אורח חיים בספרדית. חלק ב'-ג' - שאלות ותשובות בהלכה, הוצאת המחבר, ירושלים, 1998. פירוש נאות דש"א בספרדית על תהילים. פירוש על ספר קהלת. הדפסת מחזורים לימים נוראים בהוצאת "יהלום". הרב אברהם שלם - Rabbi Abraham Shalem, בפייסבוק אברהם שלם, הלל ביום העצמאות, סיני ה'תשנ"ב, באתר דעת דף קצר על תולדות הרב עזרא ברנע, קווים לדמותו של הרב אברהם שלם, בכנס הרבנים השנתי השלישי של מרח"ב, באתר יוטיוב דף ההיסטוריה של קהילת 'עזרה בצרות' סיאטל אברהם שלם, באתר "החכם היומי"
קני סייף

קנת' חסן (קני) סייף (בערבית: حسن كينيث "كيني" سيف, באנגלית: Kenneth Hasan "Kenny" Saief; נולד ב-17 בדצמבר 1993) הוא כדורגלן דרוזי-ישראלי יליד ארצות הברית, המשחק בעמדת הקשר ההתקפי במכבי חיפה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. סייף נולד בפנמה סיטי, פלורידה שבארצות הברית, להורים דרוזים-ישראלים, ובגיל ארבע שב עמם בחזרה לישראל. החל לשחק כדורגל מקצועי לראשונה בשנת 2011 עם בני סכנין. בעונת 2011/2012 חתם סייף בהפועל חיפה, אך עבר במהלך העונה לעירוני קריית שמונה. בעונת 2012/2013 הגיע עם קריית שמונה לגמר גביע המדינה, אך ערך שתי הופעות ליגה בלבד. בעונת 2013/2014 חתם סייף בהפועל ניר רמת השרון. סייף הציג יכולת גבוהה במדי רמת השרון, וכבש תשעה שערים במהלך העונה, אך נשר עם הקבוצה לליגה לאומית. סייף משך את תשומת לבה של קבוצת הליגה הבלגית הבכירה, גנט, שהחתימה אותו על חוזה לשלוש שנים באוגוסט 2014. ב-29 באוגוסט 2014 ערך את הופעת הבכורה של במדי גנט. ב-14 בספטמבר 2014 כבש את שער הבכורה שלו בקבוצה. בסיום עונת 2014/2015 זכה סייף יחד עם גנט באליפות הליגה הבלגית, לראשונה בתולדות הקבוצה. סייף ערך 20 הופעות וכבש 2 שערים בעונה זו. ב-27 ביולי 2015, במחזור הראשון של עונת 2015/2016, כבש סייף בפנדל בתיקו עם 1:1 עם וסטרלו. בעונה זו הופיע סייף במדי גנט בליגת האלופות. ב-5 בינואר 2018 חתם בקבוצת אנדרלכט מליגת העל הבלגית להשאלה עם אופציה לרכישה. ב-23 במאי 2018 חתם באופן קבוע באנדרלכט. ב-6 במרץ 2019 הושאל לסינסינטי מליגת ה-MLS האמריקאית לעונה אחת. ב-13 בפברואר 2020 הושאל ללכיה גדנסק הפולנית עד לסוף העונה. ב-2021 הושאל למ.ס. אשדוד. ב-30 ביוני 2022 חתם בנפטצ'י באקו מליגת העל באזרבייג'ן. ב-14 בדצמבר 2023 הודיעה הקבוצה על שחרורו. ב-19 בדצמבר 2023 חתם לשנתיים במכבי חיפה. שיחק בכל נבחרות הנוער ובנבחרת הצעירה של ישראל. ב-14 במרץ 2016 זומן לראשונה לסגל נבחרת ישראל הבוגרת. ב-23 במרץ 2016 ערך את הופעתו הבכורה בבוגרים במשחק ידידות שהסתיים בהפסד 0–2 לקרואטיה. ב-3 ביוני 2017 סייף זומן לנבחרת ארצות הברית הבוגרת, כחלק מהסגל המוקדם שלהם לקראת גביע הזהב של CONCACAF. כשנה לאחר מכן, ב-27 במרץ 2018, ערך הופעת הבכורה במדי הנבחרת האמריקאית במשחק נגד פרגוואי. גנט ליגת העל הבלגית (1) : 2014/2015 הסופר קאפ הבלגי (1) : 2014/2015 מדיה וקבצים בנושא קני סייף בוויקישיתוף קני סייף, ברשת החברתית אינסטגרם קני סייף, באתר ההתאחדות לכדורגל בישראל קני סייף, באתר Transfermarkt קני סייף, באתר Soccerway קני סייף, באתר WorldFootball.net קני סייף, באתר National Football Teams קני סייף, באתר FootballDatabase.eu קני סייף, באתר ESPN רז אמיר, ‏מחלקה ראשונה מגרמניה: סיפורו של קני סייף, באתר ONE‏, 20 בינואר 2014 אורן יוסיפוביץ‏, שום דבר לא יהרוג את קני, באתר וואלה, 16 במרץ 2014 אופיר סער‏, חרב פיפיות: על התסביך המשפטי סביב מעברו של קני סייף לגנט, באתר וואלה, 7 באוגוסט 2014 בכורה לסייף בהפסד גנט, 90 דקות לשהר ולגרשון, באתר ישראל ספורט, 29 באוגוסט 2014 שגרירים: קני סייף כבש שער בכורה במדי גנט, באתר וואלה, 14 בספטמבר 2014 רועי זריהן, ‏סייף יזומן לנבחרת ארה"ב: "לפחות שם מעריכים אותי", באתר ערוץ הספורט, 10 בדצמבר 2015 קני סייף כבש בפנדל, תיקו לגנט, באתר ynet, 26 ביולי 2015 נפטצ'י באקו הודיעה: קני סייף שוחרר מהקבוצה, באתר ONE‏, 14 בדצמבר 2023 שלמה וייס‏, קני סייף חתם לשנתיים במכבי חיפה: "זה היה החלום של אבא ז"ל", באתר וואלה, 19 בדצמבר 2023 "USA Submits 40-Player Preliminary Roster for 2017 CONCACAF Gold Cup =3 June 2017". ussoccer.com.
בלוטות זיעה

בלוטות זיעה נחלקות לשני סוגים: בלוטות זיעה אקריניות ובלוטות זיעה אפוקריניות. בלוטות זיעה אקריניות מפוזרות על פני כל שטח העור, מלבד השפתיים ואיברי המין. בלוטות זיעה רבות שכאלו נמצאות על כף היד ובגב העליון. בלוטת זיעה בנויה כצינור מתפתל. בבסיס הצינור, בשכבה התת-עורית, נוצרת הזיעה. הצינור עובר בעיקר דרך הדרמיס. תפקיד הבלוטות האקריניות הוא סילוק פסולת דרך הזיעה שהן מפרישות וכן איבוד חום יתר על ידי התאדות הזיעה, תופעה שמאפשרת ויסות ושמירה על טמפרטורת גוף קבועה. בלוטות זיעה אפוקריניות מופיעות בריכוזים גבוהים בבית השחי ובמפשעה. הבלוטה מתפתלת ומתחילה בשכבה התת-עורית. בלוטות אלו גדולות יותר מהבלוטות האקריניות ומתפתחות בגיל ההתבגרות. הנוזל אותו הן מפרישות הוא יותר צמיג וכהה מן הזיעה, והריח הלא נעים שניתן להרחה בקלות אצל אנשים שלא משתמשים בדאודורנט נובע מחיידקים שניזונים מההפרשה, כיוון שבית השחי הוא מקום לח וחם - בית גידול אידיאלי לחיידקים. הבלוטות מפרישות חומר אנטי-פטריתי. מבנה תלת ממדי של בלוטות זיעה מסוג אקרין, סרטון באתר יוטיוב בלוטות זיעה, באתר אנציקלופדיה בריטניקה (באנגלית) ערך זה הוא קצרמר בנושא פיזיולוגיה. אתם מוזמנים לתרום לוויקיפדיה ולהרחיב אותו.